b"\n_START_ARTICLE_\nDaniel i franciscans m\xc3\xa0rtirs de Ceuta\n_START_SECTION_\nVida\n_START_PARAGRAPH_\nEls primers m\xc3\xa0rtirs de l'Orde de Frares Menors havien estat Berard, Pere, Ot\xc3\xb3, Acursi i Adjut, morts en 1219 mentre predicaven l'Evangeli en el nord d'\xc3\x80frica. Impulsats per l'afany d'imitaci\xc3\xb3 d'aquests, en 1227 sis frares toscans van demanar al vicari general Elies de Cortona perm\xc3\xads per anar a l'\xc3\x80frica a evangelitzar els musulmans._NEWLINE_Anaren primer a Tarragona i se'ls un\xc3\xad Daniel, provincial de Cal\xc3\xa0bria que hi era, i hi embarcaren el 20 de setembre de 1227 en direcci\xc3\xb3 a Ceuta. En arribar, s'estigueren uns dies a un poblet de comerciants cristians proper a Ceuta. Entraren en la ciutat i comen\xc3\xa7aren a predicar, per\xc3\xb2 foren detinguts i portats davant del governador, que orden\xc3\xa0 de tancar-los en la pres\xc3\xb3, prenent-los per bojos. Malgrat les tortures i amenaces, no volgueren abjurar de la fe i foren condemnats a mort: l'execuci\xc3\xb3 fou el 10 d'octubre de 1227 i foren decapitats al lloc conegut com a Platja de la Sang, on avui hi ha el Colegio de San Daniel.\n_START_SECTION_\nVeneraci\xc3\xb3\n_START_PARAGRAPH_\nVenerats des de llavors, sobretot en l'orde francisc\xc3\xa0, foren canonitzats per Lle\xc3\xb3 X en 1516. Algunes rel\xc3\xadquies se'n conserven en la catedral de Ceuta, ciutat de la que s\xc3\xb3n sants patrons."